**iOS application proposal**

**“After meal”**

**Pain point**

ประเทศไทยเป็นประเทศที่มีอาหารหลากหลายรูปแบบ และเป็นประเทศที่มีลักษณะการรับประทานอาหารแบบการแชร์กับข้าวร่วมกัน ซึ่งลักษณะการรับประทานอาหารนี้สามารถพบได้โดยทั่วไปตั้งแต่ภายในครอบครัวไปจนถึงงานพบปะสังสรรค์อย่างที่เราจะเห็นได้โดยบ่อย เช่น งานรวมรุ่น การเลี้ยงโต๊ะจีนเนื่องในโอกาสพิเศษ และในร้านอาหารทั่วไป ๆ ด้วยความหลากหลายและเอกลักษณ์ของอาหารนั้นเองทำให้ผู้คนมีทั้งอาหารที่รับประทานและไม่รับประทานจึงทำให้การร่วมโต๊ะอาหารในร้านอาหารนั้นต้องมีการคิดค่าอาหารที่แตกต่างกันไปเป็นรายคน ในบางเหตุการณ์นอกจากอาหารแล้วก็ยังมีเครื่องดื่มแอลกอฮอล์ที่อาจจะไม่ได้ดื่มกันทุกคนในโต๊ะ แต่เป็นที่รู้กันว่าใบเสร็จที่ได้รับนั้นไม่ได้แยกหารราคาตามรายบุคคลจึงทำให้การคิดค่าอาหารรายบุคคลตามจานอาหารหรือเครื่องดื่มที่ตัวเองได้บริโภคไปจริง ๆ นั้นสามารถเกิดความยุ่งยากขึ้นได้ ยังไม่นับรวมเรื่องการคิด vat หรือ service charge ที่ต้องคูณเข้าหรือหารออกตอนคิด ผมจึงได้เกิดไอเดีย Application ช่วยคิดค่าอาหารรายบุคคลขึ้น

**Application details**

Application จะรับรายการอาหาร ราคาอาหารต่อหนึ่งรายการ %vat และ %service charge เมื่อกรอกรายการอาหารจนครบแล้ว จะไปหน้ากรอกข้อมูลคนในโต๊ะ ซึ่งรับเข้าทีละคน โดยจะให้ใส่ชื่อ และจะมีรายการอาหารที่กรอกไว้ตอนแรกพร้อมช่องให้กดเลือกว่าได้รับประทานอาหารจานนั้นด้วยหรือไม่ เมื่อใส่ข้อมูลคนในโต๊ะครบทุกคน และกดคำนวณค่าอาหาร ก็จะได้รายชื่อคนทั้งโต๊ะและค่าอาหารที่ต้องจ่าย นอกจากนี้ยังสามารถกดดูรายละเอียดค่าอาหารของแต่ละคนได้ด้วย

**Input:** รายการอาหาร, ราคาอาหารต่อหนึ่งรายการ, %vat, %service charge, รายชื่อของคนร่วมโต๊ะและรายการอาหารที่บุคคลแต่ละคนบริโภค

**Output:** รายชื่อบุคคลร่วมโต๊ะและค่าอาหารที่ต้องจ่าย รายละเอียดค่าอาหารของแต่ละบุคคล

**Target users**

กลุ่มบุคคลซึ่งมีความหลากหลายในการรับประทานอาหาร